Міністэрства сельскай гаспадаркі і харчавання БССР

**Міністэрства сельскай гаспадаркі і харчавання Белару́скай ССР** было ўтворана ў 1946 годзе пад назвай Міністэрства земляробства БССР на базе Народнага камісарыята земляробства БССР. 

## Гісторыя 
У 1947 годзе Міністэрства земляробства, Міністэрства тэхнічных культур і Міністэрства жывёлагадоўлі былі аб'яднаны ў Міністэрства сельскай гаспадаркі БССР. 

У 1953 годзе Міністэрства сельскай гаспадаркі, Міністэрства саўгасаў, Міністэрства меліярацыі, Міністэрства лясной гаспадаркі, упраўленняе сельскім і калгасным будаўніцтвам пры Савеце Міністраў БССР і ўпраўленне па справах калгасаў пры Савеце Міністраў БССР аб’яднаны ў адно *Міністэрства сельскай гаспадаркі і нарыхтовак БССР*. З 1954 года міністэрства атрымала новую назву — *Міністэрства сельскай гаспадаркі БССР*. 

У 1965 годзе на базе Міністэрства вытворчасці і нарыхтовак сельгаспрадуктаў БССР і Міністэрства сельскай гаспадаркі БССР створана саюзна-рэспубліканскае Міністэрства сельскай гаспадаркі БССР. 

У 1985 годзе Міністэрства сельскай гаспадаркі БССР спыніла сваю дзейнасць; на базе Міністэрства сельскай гаспадаркі, Міністэрства пладовагароднінай гаспадаркі, Міністэрства мясной і малочнай прамысловасці, Міністэрства харчовай прамысловасці, Міністэрства сельскага будаўніцтва, Дзяржаўнага камітэта БССР па вытворча-тэхнічным абслугоўванні быў утвораны *Дзяржаўны аграпрамысловы камітэт Беларускай ССР*. У 1990 г. кіруючым органам сістэмы аграпрамысловага комплексу стаў *Дзяржаўны камітэт БССР па сельскай гаспадарцы і харчаванні*, які ў 1991 годзе быў пераўтвораны ў *Міністэрства сельскай гаспадаркі і харчавання БССР*, а з жніўня 1991 г. — Міністэрства сельскай гаспадаркі і харчавання Рэспублікі Беларусь.

## Структура на 1974 год 
* Галоўнае ўпраўленне жывёлагадоўлі
* Галоўнае ўпраўленне земляробства
* Галоўнае ўпраўленне механізацыі і электрыфікацыі
* Галоўнае ўпраўленне па племянной справе (Старавіленскі тракт, 91)
* Галоўнае ўпраўленне падрыхтоўкі кадраў
* Галоўнае ўпраўленне сельскагаспадарчай навукі і прапаганды
* Галоўнае ўпраўленне саўгасаў
* Галоўнае ўпраўленне эканомікі і планавання
* Упраўленне ветэрынарыі
* Упраўленне зямельных фондаў і землеўпарадкавання
* Упраўленне прамысловых прадпрыемстваў калгасаў і саўгасаў
* Упраўленне кіруючых кадраў
** Навукова-метадычны аддзел
* Аддзел свінагадоўлі
* Аддзел сельскагаспадарчай навукі і прапаганды
* Рэспубліканскі галаўны інфармацыйна-вылічальны цэнтр (вул. Казінца, 86)
* Рэспубліканская нарматыўна-даследчая станцыя па працы (вул. Казінца, 88)
* Беларускі рэспубліканскі цэнтр навуковай арганізацыі працы ў сельскай гаспадарцы (вул. Казінца, 103).

## Міністры 
* Іван Крупеня (1946 — 1947)
* Павел Нікіцін (1947)
* Самуіл Касцюк (1947 — 1957)
* Міхаіл Луцэнка (1957 — 1961)
* Сцяпан Скарапанаў (1961 — 1972)
* Віктар Казлоў (1972 — 1979)
* Фёдар Сянько (1979 — 1985)
* Юрый Хусаінаў (1986 — 1991)
* Фёдар Мірачыцкі (1991)

## Крыніцы 
## Літаратура 
* Высшие органы государственной власти и центрального управления. Ч. 2. – Мн., 2000. – С.5–11.

Катэгорыя:Скасаваныя органы выканаўчай улады Беларусі
Катэгорыя:Міністэрствы БССР
Катэгорыя:З’явіліся ў 1946 годзе
Катэгорыя:Зніклі ў 1991 годзе
Катэгорыя:Міністэрства сельскай гаспадаркі і харчавання Беларусі